OzLabs/hebrew-wiki-articles huggingface dataset:
כל המוסיף גורע

כל המוסיף גורע הוא ביטוי שמקורו בתלמוד, ופירושו: מי שמגזים ומוסיף על איסור, או קביעה כלשהם – עלול, בסופו של דבר, לגרום לנזק בהבנה או ביישום. הביטוי נמצא בשימוש גם בעברית המודרנית בבחינת המלצה שלא להוסיף דברים מיותרים.

==המקור==
בתלמוד בבלי, במסכת סנהדרין, נאמר: "אמר חזקיה מניין שכל המוסיף גורע שנאמר (בראשית ג) אמר אלהים לא תאכלו ממנו ולא תגעו בו". רבי חזקיה מביא דוגמה לתוספת שמזיקה באמצעות משפטה של חוה אל הנחש בבראשית פרק ג': "וַתֹּאמֶר הָאִשָּׁה אֶל־הַנָּחָשׁ מִפְּרִי עֵץ־הַגָּן נֹאכֵל, וּמִפְּרִי הָעֵץ אֲשֶׁר בְּתוֹךְ־הַגָּן אָמַר אֱלֹהִים לֹא תֹאכְלוּ מִמֶּנּוּ וְלֹא תִגְּעוּ בּוֹ פֶּן־תְּמֻתוּן".מעיר על דבריה רש"י: "הוסיפה על הציווי, לפיכך באה לידי גירעון, הוא שנאמר (משלי ל ו) אל תוסף על דבריו". משמע, חוה הוסיפה על דבריו של אלוהים שציווה רק על איסור אכילה מהעץ (בפרק ב') ולא איסור נגיעה. מכיוון שהוסיפה איסור נגיעה, באה לידי חטא, משום שהנחש דחף אותה כלפי העץ, ונגעה בו מכוח הדחיפה. מאחר שלא מתה - הצליח לשכנע אותה גם לאכול מהפרי.

מוצאו מדאורייתא של הביטוי הוא בספר דברים: "אֵת כָּל־הַדָּבָר אֲשֶׁר אָנֹכִי מְצַוֶּה אֶתְכֶם אֹתוֹ תִשְׁמְרוּ לַעֲשׂוֹת לֹא־תֹסֵף עָלָיו וְלֹא תִגְרַע מִמֶּנּוּ". ואומר הרמב"ם בספרו "משנה תורה": "שלא להוסיף על מצוות התורה, בין תורה שבכתב בין בפירושה שקיבלו על פה, שנאמר 'את כל הדבר, אשר אנוכי מצווה אתכם--אותו תשמרו לעשות: לא תוסף עליו" (דברים יג,א)".

גם קהלת חזר על הוראה זו "יָדַעְתִּי, כִּי כָּל-אֲשֶׁר יַעֲשֶׂה הָאֱלֹהִים הוּא יִהְיֶה לְעוֹלָם עָלָיו אֵין לְהוֹסִיף, וּמִמֶּנּוּ אֵין לִגְרֹעַ".

חז"ל צירפו, למעשה, את שני הפעלים המנוגדים של ההוראה: "להוסיף" ו"לגרוע" - ובמעין משחק מילים יצרו ביטוי שנותן מסר חד משמעי: כל המוסיף - גורע.

== שימושים בעברית המודרנית ==
הביטוי: "וכל המוסיף גורע" השתרש היטב בשפה העברית המודרנית.
* בשנת 1940 מייעץ עמנואל בן-גוריון (ברדיצ'בסקי) לכותבי הביקורת הרבים ומתרבים: "כל המוסיף גורע, וכל המרבה לדוש בנושא אחד - מזיל"
* בשנת 1960 מנחה חבר קיבוץ גבת כיצד לנהל טקס חתונה בקיבוץ על פי המסורת היהודית, ומסכם: "לכל צלילי הרמקול חולף הזמן. הגיע העת לסעודת ערבית. כל הקרואים מוזמנים לחדר האוכל לארוחת ערב חגיגית [...] תם טקס החתונה וכל המוסיף גורע"
* בשנת 1971 מתאר עיתונאי הספורט את שערו של גיורא שפיגל במילים: "שער מרהיב - וכל המוסיף גורע"

== ראו גם ==

* בל תוסיף ובל תגרע

== קישורים חיצוניים ==

* "[http://www.daat.ac.il/encyclopedia/value.asp?id1=497 כל המוסיף גורע]", באתר דעת
*יוסף ריבלין, "[https://www.biu.ac.il/JH/Parasha/veyakhel/rib.html כל המוסיף גורע - מקור הדרשה] ", אוניברסיטת בר-אילן, דף שבועי
*הרב שבתי סבתו, "[https://www.inn.co.il/News/News.aspx/379700 למה כל המוסיף גורע]?", ערוץ 7

==הערות שוליים==

קטגוריה:אמרות חז"ל
קטגוריה:ניבים וביטויים חז"ליים
רוני וולף

רוני וולף (נולד בשנת 1949) הוא רופא, דרמטולוג, פרופסור חבר קליני לדרמטולוגיה בבית הספר לרפואה של אוניברסיטת תל אביב, ובבית הספר לרפואה של האוניברסיטה העברית בירושלים, מנהל לשעבר של היחידה למחלות עור ומין במרכז רפואי קפלן.

וולף עוסק בגידולי עור, ומחלות (עור) מטיילים טרופיות.

==ביוגרפיה==
וולף התגורר בילדותו ברחוב בלפור בתל אביב, אח תאום לרופא הילדים דני וולף, בוגר בית הספר היסודי "בלפור".

בין השנים 1970–1976 למד וולף רפואה, בבון, גרמניה.

בין השנים 1977–1983 התמחה וולף, במחלות עור ומין, במחלקת עור, בניהולו של הפרופ' אנטול קרקובסקי, בבית החולים איכילוב.

בין השנים 1983–2001 עבד כרופא בכיר במחלקת עור ומין בבית החולים איכילוב.

משנת 1999 כיהן כפרופסור חבר קליני בבית הספר לרפואה של אוניברסיטת תל אביב.

משנת 2001 עד 2016 ניהל את היחידה למחלות עור במרכז רפואי קפלן.

משנת 2004 מכהן כפרופסור חבר קליני, בבית הספר לרפואה של האוניברסיטה העברית בירושלים.

מחברם של למעלה מ-350 מאמרים בכתבי עת מדעיים.

"Wolf's isotopic response" היא תופעה שפרופ' וולף תיאר לראשונה ב־1985 ונקראה על שמו.

==חיים אישיים==

וולף מתגורר בהרצליה, נשוי לעו"ד אסנת וולף (לבית ברזניצקי), להם שני ילדים, תום, בעל תואר שני בממשל ופוליטיקה ופעיל פוליטי ב"ישראל החופשית", וטל, מנהלת משאבי אנוש (בעלת תואר שני).

==מספריו==
* "אור על העור" - בהוצאת ידיעות אחרונות ספרים, שנת 1999 (304 עמודים).
* "ויהי עור" - בהוצאת פוקוס, שנת 2005 (200 עמודים).

==לקריאה נוספת==
* [https://www.makorrishon.co.il/nrg/online/archive/ART/120/134.html "מלחמה נגד הזמן" מוצרים קוסמטיים יקרים יכולים לשפר את מראה העור אבל הם לא מחוללים ניסים. אי אפשר להישאר צעיר לנצח - כולל ריאיון עם רוני וולף] (nrg מעריב, יעל גרוס, 25 בפברואר 2001)
* [https://kanisrael.co.il/10074/ פרופ' רוני וולף מנהל יחידת העור במרכז רפואי בקפלן טיפל בשלט רחוק בתושבת אירן] (כאן ישראל, 31 בינואר 2007)

==הערות שוליים==

קטגוריה:בוגרי בית הספר בלפור (תל אביב)
קטגוריה:רופאי עור ישראלים
קטגוריה:תאומים ישראלים
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:סגל מרכז רפואי קפלן
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו ב-1949
ג'יימס צ'יסוול

ג'יימס רוברט צ'יסוול (באנגלית: James Robert Chiswell; נולד ב-29 במרץ 1964) הוא מייג'ור גנרל לשעבר ב אשר שימש כמפקד דירקטוריון הכוחות המיוחדים של הממלכה המאוחדת.

==ביוגרפיה== 
צ'יסוול, בנו של גנרל בריטי שהוצב במערב גרמניה, נולד בברלין והתחנך באיטון קולג'. הוא למד בקינגס קולג' לונדון ולאחר מכן התגייס לצבא הבריטי. הוא התקבל לאקדמיה הצבאית המלכותית בסנדהרסט והוסמך כקצין חי"ר בשנת 1983 והתנדב להרגימנט המוצנח. צ'יסוול מילא שורה של תפקידי פיקוד ומטה בצנחנים ובשנת 2000 השתתף במבצע באראס בסיירה לאון, במהלכו חילצו כוחות צנחנים ושירות האוויר המיוחד חמישה חיילים בריטים שהוחזקו בשבי בידי מיליציה מקומית. על האופן שבו פעל במבצע עוטר צ'יסוול בצלב הצבאי. 

בשנת 2004 שימש כמפקד גדוד ה-2 של הרגימנט המוצנח והוביל אותו במהלך במלחמת עיראק. בשנת 2008 הועלה לדרגת בריגדיר גנרל ומונה למפקד חטיבת התקיפה האווירית ה-16 והוביל אותה בלחימה במחוז הלמאנד במהלך מלחמת אפגניסטן בשנת 2010. על האופן שבו פעל הוענקה לו דרגת מפקד במסדר האימפריה הבריטית. בשנת 2012 מונה למפקד הדיוויזיה הראשונה. בשנת 2015 מונה למפקד דירקטוריון הכוחות המיוחדים של הממלכה המאוחדת ובשנת 2018 פרש לגמלאות.

==קישורים חיצוניים==

==הערות שוליים==

קטגוריה:גנרלים בריטים
קטגוריה:מסדר האמבט: עמיתים
קטגוריה:קצינים במסדר האימפריה הבריטית
קטגוריה:אנשי הכוחות המזוינים של בריטניה במלחמת אפגניסטן
קטגוריה:אנשי צבא במלחמת פוקלנד
קטגוריה:בריטים שנולדו ב-1964
אלפא רומיאו אלפא 6

אלפא רומיאו אלפא 6 (באיטלקית: Alfa Romeo Alfa 6) היא מכונית סלון מתוצרת יצרנית הרכב האיטלקית אלפא רומיאו, חברת בת של קונצרן הרכב האיטלקי פיאט, אשר יוצרה באיטליה בין השנים 1979–1986.

=="אלפא רומיאו אלפא 6"==

* יוצרו 12,070 יחידות
* סדרה ראשונה: 1979-1982.
* סדרה שנייה: 1983-1986.
* 4 דלתות
* 5 מושבים.
* מנועים: מנוע בנזין, מנוע טורבו דיזל.
* הנעה אחורית.
* מכל דלק - 77 ליטר (כולל 10 ליטר - רזרבה).

== תמונות ==
<gallery mode="packed" heights="120">
קובץ:Wikialf6204.jpg| "אלפא רומיאו אלפא 6" (משמאל: דגם מסדרה ראשונה, מימין: דגם מסדרה שנייה) 
קובץ:Alfa Romeo 6 first series.jpg | "אלפא רומיאו אלפא 6" 

</gallery>

==קישורים חיצוניים==

* 
* 

==הערות שוליים==

קטגוריה:מכוניות סלון
אלפא 6
קטגוריה:דגמי מכוניות שהושקו ב-1979
קטגוריה:כלי רכב איטלקיים
אווה רויין

אווה רויין (בנורווגית: Eva Røine; נולדה ב-11 בדצמבר 1928) היא פסיכולוגית וסופרת נורווגית. בעברה הייתה שחקנית ודוגמנית.

==ביוגרפיה==
רויין נולדה במייסן שבדרום נורווגיה. ב-1952 הוכתרה לתואר מיס נורווגיה ובכך גם הייתה הראשונה לייצג את נורווגיה בתחרות מיס תבל 1952, בשנה זו גם שיחקה בתפקיד הראשי בסרט "Trine!".

היא למדה שנתיים בבית ספר לתיאטרון בלונדון ולאחר מכן החלה לעבוד בתיאטרון במדינתה. מ-1955 ועד 1959 עבדה כעיתונאית בדאגבלדט, אחד העיתונים המובילים בנורווגיה. מ-1963 ועד 1968 שימשה כמזכירת העיתונות של התיאטרון הלאומי הנורווגי.

היא עשתה תואר בפסיכולוגיה וקרימינולוגיה וב-1985 הוסמכה כמומחית לפסיכולוגיה קלינית. ב-1986 ייסדה בית ספר לפסיכודרמה, ועד 2004 שימשה כמנהלת בית הספר. היא עבדה בפסיכודרמה במדינות שונות, בנוסף היא כתבה שני ספרים בתחום.

==קישורים חיצוניים==
* [https://www.haugenbok.no/Generell-litteratur/Debatt-samfunn/Tilfeldighetenes-veiviser/I9788299292986]
* [https://www.aftenposten.no/osloby/i/JrLEb/Pa-kurs-for-a-lare-a-elske]

==הערות שוליים==

קטגוריה:שחקניות קולנוע וטלוויזיה נורווגיות
קטגוריה:שחקניות תיאטרון נורווגיות
קטגוריה:סופרות נורווגיות
קטגוריה:פסיכולוגיות
קטגוריה:פסיכולוגים
קטגוריה:זוכות מיס נורווגיה
קטגוריה:משתתפות בתחרות מיס תבל 1952
קטגוריה:ילידות 1928
המטבעה המלכותית של ספרד

מפעל המטבעות והבולים הלאומי – המטבעה המלכותית (בספרדית: Fábrica Nacional de Moneda y Timbre – Real Casa de la Moneda, ובראשי תיבות FMNT-RCM) הוא המטבעה הלאומית של ספרד. זהו תאגיד ציבורי המנוהל על ידי משרד הכלכלה והעסקים הספרדי.

== היסטוריה ==
פליפה החמישי, המלך הספרדי הראשון לבית בורבון, הפך במאה ה-18 את הטבעת המטבעות בספרד למונופול של המדינה. עד לאותה עת פעלו בספרד מספר מטבעות ציבוריות ופרטיות. 

בתקופת שלטונה של איזבלה השנייה פעלו שבע מטבעות ציבוריות בערים: מדריד, ברצלונה, סביליה, פמפלונה, חוביה, סגוביה ומנילה שבפיליפינים. לכל אחת מהמטבעות היו הסימנים הייחודיים לה. כאשר הפכה הפזטה הספרדית למטבע הלאומי ב-1869 הייתה רק המטבעה המלכותית במדריד פעילה.

בשנת 1893 התמזגו המטבעה ומפעל הבולים, אשר היו שני מוסדות שונים שדרו בכפיפה אחת בבניין בפלאסה דה קולון, ליצירת המפעל הלאומי למטבעות ובולים.

הנפקת השטרות עבור בנק ספרד החלה בשנת 1940. בשנת 1964 הוחל בהדפסת דרכונים ותעודות זהות בבניין נוסף. בשלב מאוחר יותר הודפסו גם כרטיסי בינגו והגרלות לוטו. שני מפעלים, האחד במדריד והשני בבורגוס, פעילים כיום. במפעל בבורגוס מודפסים השטרות. 

במסגרת תקנות הבנק המרכזי האירופי להדפסת שטרות, אשר מאפשרות אחת משתי חלופות להנפקת המכסה הלאומית לשטרות אירו – דרך מדפיס בבעלות הבנק המרכזי או באמצעות מדפיסים חיצוניים הנבחרים במכרז – ובהתאם לחוק הספרדי, הוקמה בנובמבר 2015 חברת בבעלות משותפת של בנק ספרד (80%) והמטבעה המלכותית (20%).

== מוזיאונים ==
בבניין המרכזי של המטבעה, בקומה השלישית, מוזיאון עם תערוכת קבע. במטבעה ההיסטורית בסגוביה שוכן גם כן מוזיאון.

== בתרבות הפופולרית ==
המטבעה משמשת כאתר המרכזי בו מתרחשת העונה הראשונה של סדרת הטלוויזיה "בית הנייר". עם זאת, המבנה המצולם בסדרה אינו בניין המטבעה אלא בניין מועצת המחקר הלאומית של ספרד (Consejo Superior de Investigaciones Científicas).

== קישורים חיצוניים ==

* 
* [http://www.fnmt.es/en/home?lan=en אתר המטבעה המלכותית של ספרד]

קטגוריה:מטבעות (מוסדות)
קטגוריה:ספרד: כלכלה
סינוטירנוס

סינוטירנוס (שם מדעי: Sinotyrannus; פירוש השם: "עריץ סיני") הוא סוג של דינוזאור טורף המשויך למשפחת הפרוצרטוזאוריים והיה מאבותיהם של הטירנוזאוריים הגדולים. הוא חי בתחילת הקרטיקון לפני 120 מיליון שנה.

המאובנים של הדינוזאור התגלו בתצורת ג'יופוטאנג שבמחוז ליאונינג בסין. למרות קרבתו לדינוזאורים כמו הדילונג הוא היה גדול בהרבה, באורך 9–10 מטר ונראה כמו טירנוזאורוס קטן. הוא היה היצור הגדול ביותר שנמצא בחפירות.

המאובנים שלו נמצאו ב-2009 בצורה מקוטעת של אגן, עצמות חזה, טפרים וחלק מהלסת והשיניים. ממראם נראה שהוא היה בעל זרועות חזקות יותר מהטירנוזאורוס, אך לסתות חלשות יותר. ייתכן שהייתה לו ציצה מאחורי הראש וייתכן שכוסה בנוצות כמו מינים דומים.

== קישורים חיצוניים ==

קטגוריה:פרוצרטוזאוריים
קטגוריה:דינוזאורים שחיו בקרטיקון תחתון באסיה
קטגוריה:מאובני טקסונים שתוארו ב-2009
אורדזאורוס

אורדזאורוס (שם מדעי: Oardasaurus) הוא סוג של לטאה קדומה שחיה בסופו של תור הקרטיקון במאסטריכט לפני 72 מיליון שנה על האי הקדום האצג, כיום ליד העיר האטג שבטרנסילבניה, רומניה. שם הזוחל הוא על שם הכפר "אורדה דה ג'וס" (Oarda de Jos) שברומניה, לידו נמצאה הלטאה.

לטאה זו הייתה שייכת למשפחה הנכחדת Barbatteiidae הקרובה לטגואיים המודרניים. הלטאה הגיע לאורך 20 סנטימטר והייתה קטנה מקרובתה למשפחה, Barbatteius שחיה באותו אזור.

לטאות אלו חיו באי לצד פאונה ייחודית הכוללת זאורופודים גמדיים, פטרוזאורים עצומים ודינוזאורים דו-רגליים קטנים. ממבנה שיניהם נראה שהיו טורפים של פרוקי-רגליים ושל חולייתנים קטנים, אך ייתכן שגיוונו גם בצמחייה.
== קישורים חיצוניים ==

קטגוריה:בעלי חיים שחיו בקרטיקון עליון באירופה
קטגוריה:לטאות פרהיסטוריות
קטגוריה:מאובני טקסונים שתוארו ב-2017
פרמצ'לודוס

פרמצ'לודוס (שם מדעי: Paramacellodus) הוא סוג של לטאה קדומה שחיה בסופו של תור היורה ועד לתחילת קרטיקון תחתון. לטאה זו משויכת למשפחה הנכחדת Paramacellodidae שבקבוצה דמויי חומט לצד החומטיים והקורדיליים. מאובניה נמצאו בתצורות פורבק (Purbeck Group) שבדורסט, בריטניה, פורטוגל ובכמה חפירות במערב ארצות הברית כמו בתצורת מוריסון בויומינג והמונומנט הלאומי דינוזאור ביוטה. בסוג זה נמצא מין יחיד - Paramacellodus oweni בשנת 1967.

ככל הנראה היא דמתה במראה לחומט מודרני והייתה קטנה וציידת חרקים השוכנת על עצים. לא ידוע עליה הרבה אך נראה שהיא הייתה מראשוני הלטאות המודרניות.

==קישורים חיצוניים==

קטגוריה:דמויי חומט
קטגוריה:בעלי חיים שחיו ביורה עליון באירופה
קטגוריה:בעלי חיים שחיו ביורה עליון באמריקה הצפונית
קטגוריה:בעלי חיים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1967
Covini C6W

Covini C6W היא מכונית על, בתצורות של מכונית קופה ומכונית רודסטר מתוצרת יצרנית הרכב האיטלקית Covini Engineering אשר מיוצרת משנת 2004 ועד היום.

==דגמי "Covini C6W"==
* דגם ספיידר, 2 מושבים, מנוע המפיק 380 כ"ס.
* דגם קופה, 2 מושבים, מנוע המפיק 434 כ"ס.

==Covini C6W==

* גוף הדגם עשוי מפיברגלס וסיבי פחמן מחוזק פולימר ("Carbon fiber reinforced polymer" ) בתוך מסגרת פלדה צינורית.
* 6 גלגלים מתוכן 4 גלגלים קדמיים (2 סרנים בקדמת הדגם).
* ההשראה לדגם ה-"Covini C6W" נלקחה ממכונית המרוץ בעלת 6 הגלגלים "Tyrrell P34" .
* 2 דלתות.
* לדגם "Covini C6W" בתצורת קופה: 2 דלתות צד קדמיות, סימטריות (ימנית ושמאלית) מסוג "Scissor doors" .
* מנוע מרכזי מתוצרת יצרן הרכב הגרמני אאודי.
* מנוע הנעה אחורית.
* מחיר דגם "Covini C6W" בתצורת קופה - 400,000 דולר.

== תמונות ==
<gallery mode="packed" heights="150">
קובץ:Covini C6W - Flickr - andrewbasterfield.jpg | דגם "Covini C6W" 
קובץ:Covini C6W.jpg | דגם "Covini C6W" 
קובץ:Covini.JPG | דגם "Covini C6W" - ספיידר 
קובץ:Emblem Covini.JPG | לוגו דגם "Covini C6W" 
</gallery>

==לקריאה נוספת==
* [https://www.crookedbrains.net/2009/09/cars.html מכוניות בעלי 6 גלגלים / ראו "Covini C6W"] (crookedbrains.net/2009/09/cars)
* [http://www.forneymuseum.org/FE_HispanoSuiza.html מכוניות בעלי 6 גלגלים] (forneymuseum.org/FE_HispanoSuiza)

==קישורים חיצוניים==

* 
* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:כלי רכב 6 גלגלים ויותר
קטגוריה:דגמי מכוניות שהושקו ב-2004
קטגוריה:כלי רכב איטלקיים
קטגוריה:מכוניות עשויות פיברגלס
קטגוריה:מכוניות עשויות פולימר מחוזק בסיבי פחמן
יחסי אינדונזיה–נפאל

בין אינדונזיה לנפאל מתקיימים יחסים דיפלומטיים החל משנת 1960. לאף אחת מהמדינות אין נציג קבוע בדרג שגרירי. לאינדונזיה קונסוליית כבוד בקטמנדו, ושגרירותה בדאקה שבבנגלדש מוסמכת לפעול בעניינים הקשורים לנפאל, בעוד שגרירות נפאל בבנגקוק שבתאילנד מוסמכת לפעול בעניינים הקשורים לאינדונזיה. שתי המדינות חברות מייסדות בארגון המדינות הבלתי-מזדהות.

==היסטוריה==
אינדונזיה ונפאל כוננו יחסים דיפלומטיים ב-25 בדצמבר 1960. אינדונזיה פתחה את שגרירותה בקטמנדו ב-1965, אך היא נסגרה בשנת 1967 ממניעי צנע.<ref></ref> באפריל 2010 פתחה אינדונזיה קונסוליית כבוד בקטמנדו.

שתי המדינות הן חברות מייסדות בארגון המדינות הבלתי-מזדהות (NAM). אינדונזיה ונפאל השתתפו בועידת באנדונג ב-1955, אשר היווה סלילת דרך להיווסדו של ארגון NAM.
היחסים ארוכי הטווח בין אינדונזיה לנפאל מתוארכים כבר לתקופה של הוועידה האפרו-אסיאתית בבנדונג ב-1955.

בשנת 1981 ביקר שר החוץ האינדונזי מוטצ'ר קוסומאטדג'ה בנפאל כדי ליטול חלק באירוע ההכתרה של המלך בירנדרה, בתור הנציג של נשיא אינדונזיה.

ב-1992 ביקר ראש ממשלת נפאל, גיריג'ה פראסד קוירילה, באינדונזיה כדי להשתתף בפסגת NAM ה-10. בין ה-20 ל-23 בספטמבר 2005 ביקרו מלך ומלכת נפאל – גיינדרה וקומאל, באינדונזיה, כדי להשתתף בפסגת אסיה-אפריקה בג'קרטה.

סגן ראש הממשלה ושר החוץ של נפאל – נראיאן קאג'י שרסטה 'פראקש' - ביקר באינדונזיה מ-6 עד 10 בנובמבר 2012, כדי להשתתף בפורום הדמוקרטי ה-5 בבאלי.

==חינוך==
אינדונזיה מעניקה מלגות לסטודנטים נפאלים בתחומים שונים. בשל הדמיון התיירותי והתרבותי, אינדונזיה הציעה בעבר שהערים באלי וקטמנדו תהיינה ערים תאומות.

==כלכלה ומסחר==
היקף הסחר בין שתי המדינות מגיע ל-14 מיליון דולר, דבר שמביא תועלת רבה לאינדונזיה. נפאל מייבאת מאינדונזיה מוצרי מזון כגון פירות, אגוזים ושמן דקלים. כמו כן מייבאת נייר, לוחות נייר וכימיקלים שונים.

==הערות שוליים==
כלכלת סמואה

כלכלת סמואה נשענת בעיקר על הייצוא החקלאי, סיוע בפיתוח וסיוע כלכלי ממדינות העולם. מגזר החקלאות מעסיק כשני שלישים מכוח העבודה ומספק 9% מהייצוא שרובו כולל קרם קוקוס, שמן קוקוס וקופרה. ענף התעשייה אינו מפותח במדינה, וכן הוא מספק מוצרים חקלאיים. מגזר התיירות במדינה הוא ענף בפיתוח; מעל 70,000 תיירים ביקרו באיים בשנת 1996 ו-120,000 בשנת 2014.

הממשלה הסמואית קראה לדה-רגולציה של המגזר הפיננסי ועידוד ההשקעות. גמישות שוק העבודה הוא גורם כוח בסיסי להתקדמות הכלכלה העתידית של סמואה.

החל משנת 1959 פעולת חברת תעופה סמואה איירוויז.

== סחר ==
ניו זילנד היא שותפת הסחר העיקרית של סמואה, המספקת בדרך כלל בין 35% ל-40% מסך הייבוא, ורכישת 45%-50% מהייצוא. אוסטרליה, סמואה האמריקאית, ארצות הברית ופיג'י מהווים שותפי סחר חשובים. הייבוא העיקרי של סמואה הוא מזון ומשקאות, אספקה תעשייתית ודלקים. המגזר החקלאי מעסיק כשני שלישים מכוח העבודה ומהווה 17% מהתמ"ג. הייצוא העיקרי של סמואה הוא מוצרי קוקוס ודגים. ענף הדייג זכה להצלחה בסמואה, אך תעשיית הדיג הגדולה ביותר מפעילה את רוב כוחותיה בסמואה האמריקאית.

== קישורים חיצוניים ==

* [https://www.cia.gov/library/publications/the-world-factbook/geos/ws.html סמואה] בספר העובדות העולמי של ה-CIA

== הערות שוליים ==

קטגוריה:סמואה
סמואה
קרם קוקוס

קארי חסילונים עם קרם קוקוס]]
קרם קוקוס הוא מוצר המיוצר מפרי הקוקוס. הוא דומה מאוד לחלב קוקוס, אבל מכיל פחות מים. ההבדל העיקרי הוא הצפיפות של שני המוצרים. קרם הקוקוס הוא דחוס יותר, ומרקמו דומה למשחה, ואילו חלב קוקוס הוא בדרך כלל נוזלי. קרם קוקוס משמש כמרכיב בבישול, והוא בעל טעם מתון לא מתוק.

לעיתים ממתיקים את קרם הקוקוס, לשימוש בקינוחים ובמשקאות כמו פינה קולדה. הקרם המומתק הוא מרכיב מרכזי של קינוחים רבים שמקורם במדינות דרום-מזרח אסיה, בהן וייטנאם, קמבודיה, תאילנד, מלזיה, סינגפור ואינדונזיה. זה הוא גם מרכיב חשוב במטבח הפולינזי.

קוקוס מוקרם הוא גוש "בשר" קוקוס דחוס אשר יובש מעט, ונמכר בגוש שעוותי.

==ראו גם==
* חלב קוקוס
* קוקוס

==קישורים חיצוניים==

== הערות שוליים ==

קטגוריה:מוצרי יסוד
קטגוריה:קוקוס
איש האפר

איש האפר (בערבית: ريح السد) הוא סרט דרמה להט"בי תוניסאי משנת 1986, שביים וכתב נורי בוזיד. הסרט מספר על חכמי ופאראפת, שני נערים צעירים שנאנסו בילדותם על ידי הנגר אמיר - דבר שהשאיר אותם עם טראומה.

הסרט הוקרן לראשונה בפסטיבל הקולנוע בקאן שהתרחש במאי 1986. בשנת הבכורה שלו, הסרט קיבל את פרס תנית הזהב על הסרט הטוב ביותר בפסטיבל הסרטים קרתגו. שפת הסרט היא ערבית, ואורכו כ-109 דקות.

== תקציר העלילה ==
חכמי ופאראפת הם שני צעירים שעובדים בעיר ספקס שבתוניסיה. חכמי, שנכפה על ידי המשפחה עומד להתחתן, בעוד שפאראפת מתחיל לחשוב על המעבר מהעיר. שניהם חולקים סוד: כשהם היו נערים, הם נאנסו על ידי הנגר אמיר אשר ביצע את החניכות שלהם. חכמי, בניסיון להימלט מהנישואים העתידיים, מוצא מקלט בעבר ובאירועים המרכיבים אותו. ערב אחד, הם הולכים לבית של אמיר, שם פאראפת דוקר את אמיר בסכין, ועוזב את העיר, ואילו חכמי משלים עם גורלו, וחוזר הביתה להתחתן.

== שחקנים ודמויות ==
*מוסטפא עדוואני - אמיר
*מוחמד זריף
*יעקוב בכרי - לוי
*חדיג'ה אבוב
*שרה עבדאלהדי
*חביב בהאדי
*ח'אלד הודה
*מחמוד חסן
*מונה נורדין - נפיסה
*ח'אלד קסורי
*סרה עבדלחדי
*לאמין נדי

== הפקה ==
לדברי נורי בוזיד, במאי וכותב הסרט, הסרט מציג את הזיכרון והעבר האלים בילדים בתוניסיה באמצעות סכסוך הדמויות בסרט. דמותו של אביו של חכמי יצאה בסרט שלילית, אבל על פי הבמאי, היה ניסיון באמצעות הדמות לבסס מחדש את המבנה ההיררכי הנתון בסכנה.

== ביקורות ==
המבקרים והקהל חלקו על הדמות לוי, המוזיקאי היהודי בסרט, ששיחק יעקוב בכרי. במאי הסרט ציין שהוא היה מודע לחלוטין שיהיו חלוקי דעות על הדמות לוי. במאי הסרט, בשל שיוכו הפוליטי למפלגת "GEAS" (מפלגה אשר תמכה בצורך להקים שתי מדינות עצמאיות) היה בכלא במשך חמש שנים, יחד עם ידיד יהודי. הדיאלוג בין תרבויות הוא יסוד, על פי הבמאי, ודמותו של לוי היא חלק בלתי נפרד מהמורשת ההיסטורית התוניסאית, וגם זיכרון אישי של הבמאי.

== פרסים ==
1986: פרס תנית הזהב על הסרט הטוב ביותר בפסטיבל הסרטים קרתגו.

== קישורים חיצוניים ==

== הערות שוליים ==

קטגוריה:סרטי 1986
קטגוריה:סרטי דרמה
קטגוריה:סרטי להט"ב
קטגוריה:סרטים בערבית
קטגוריה:קולנוע בתוניסיה
אלכסנדר סנדר קפלן

הרב אלכסנדר סנדר הכהן קפלן (סביבות ה'תקע"ה, 1815 – ד' באב ה'תרמ"ד, יולי 1884) היה רב ליטאי, כיהן כרב בווילקומיר ובקופישוק. מחבר הספר "שלמי נדרים" על מסכת נדרים.

==תולדות חייו==
נולד לרב זרח קפלן בסביבות שנת ה'תקע"ה. כיהן כרב בווילקומיר. בסביבות שנת ה'ת"ר החל לכהן כרב בקופישוק, שם כיהן למעלה מארבעים שנה. נפטר בד' באב ה'תרמ"ד ונקבר בקופישוק.

נמנה עם המסכימים על הש"ס בדפוס סלאוויטא.

==שלמי נדרים==
בשנת ה'תרמ"א הדפיס בווילנה את ספרו "שלמי נדרים" על מסכת נדרים. בהקדמתו לספר, מסביר מדוע החליט לכתוב ספר על מסכת נדרים: 
מלבד הגהות ותיקונים רבים, הספר מכיל גם חידושים וקושיות בדברי הגמרא והמפרשים. הספר הפך לאחד הפירושים הבסיסיים והפופולריים על מסכת זו והודפס מחדש פעמים רבות בדפוס צילום, במהדורות חדשות, במסגרת אוספים וקובצי מפרשים על מסכת נדרים ובמאגרים התורניים פרויקט השו"ת ואוצר החכמה.
הספר זכה להסכמותיהם של הרב יצחק אלחנן ספקטור, הרב בצלאל הכהן מווילנא והאדר"ת.
מלבד חיבור זה חיבר ספרים רבים שלא ראו אור, בהם הגהות על הש"ס, פירוש לתורה ועוד. תשובה אליו הובאה בשו"ת חמדת שאול, לרבי שאול שפירא מפוניבז'.

==קישורים חיצוניים==
* [http://hebrewbooks.org/pdfpager.aspx?req=37841&pgnum=1 שלמי נדרים], וילנה תרמ"א, אתר HebrewBooks.
* [https://forum.otzar.org/viewtopic.php?f=25&p=497496 הקטע אודותיו] בכתב יד של הספר שם הגדולים השלישי, מתוך שחזור הספר המקוון בפורום אוצר החכמה.
* 
<div class="mw-content-ltr">
* [https://www.encyclopedia.com/religion/encyclopedias-almanacs-transcripts-and-maps/kaplan-alexander-sender-ben-zerah-ha-kohen Kaplan, Alexander Sender Ben Zerah Ha-Kohen], Encyclopaedia Judaica, 2007.
</div>

==הערות שוליים==

קטגוריה:וילקומיר: רבנים
קטגוריה:רבנים: אחרונים
קטגוריה:רבנים ליטאים
קטגוריה:ילידי 1815
קטגוריה:נפטרים ב-1884
קטגוריה:פרשני התלמוד
פלאופיתון

פלאופיתון (שם מדעי: Palaeopython) הוא סוג נכחד של נחש חנק קדום שחי בתקופת האאוקן שבתחילת הקנוזואיקון. הוא נמצא ב-1880 בבור מסל שבדרום גרמניה, שבאותה תקופה היא הייתה גשומה וחמימה בהרבה מכפי שהיום.

יצור זה כונה פיתון, אך מבנה גופו מרמז על היותו קרוב יותר לבני משפחת החנקיים. הוא הגיע לאורך של 2 מטרים. ככל הנראה חי הפלאופיתון בין ענפי העצים, שם היה אורב לטרף בעל חום גוף קבוע. הצעירים ניזונו ממיני בסיליסקיים קדומים שחיו ביער בעוד הגדולים אולי טרפו סוסים ננסיים כמו הפרופלאותריום. ייתכן שמדי פעם היה פועל על פני הקרקע או נכנס למקווי מים.

הנחשים נהרגו מפעילות געשית של אגמים בגרמניה בהם חיו. האוויר הרעיל שהתמלא בפחמן דו-חמצני חנק אותם.

== בתרבות ==
נחש זה הופיע בסדרה פלאווורלד.

==קישורים חיצוניים==

קטגוריה:חנקיים
קטגוריה:בעלי חיים שחיו באאוקן באירופה
קטגוריה:נחשים פרהיסטוריים
קטגוריה:לפידוזאורים שחיו בפלאוגן
פורגאטוריוס

שחזור אפשרי של פורגאטוריוס
פורגאטוריוס (שם מדעי: Purgatorius) הוא סוג של יונק קדום נכחד שחי בסופו של עידן המזוזואיקון בקרטיקון העליון והצליח לשרוד את ההכחדה הגדולה של הקרטיקון וחי גם בפלאוגן. הוא חי לפני 63–66 מיליון שנה, והיה שונה מהיונקים המודרניים המאוחרים יותר. בסוג זה התגלו 4 מינים נפרדים.

יצור זה היה דומה במראהו והתנהגותו לחולדה מודרנית. הוא הגיע לאורך של 15 סנטימטר ושקל עד 37 גרם. ממבנה שיניו נראה כי היה אוכל חרקים או טורף.

המאובנים של יצור זה התגלו בתצורת הל קריק ובתצורת טולוק (Tullock Formation) שבמונטנה. המאובנים שנמצאו כללו בעיקר שיניים מרובות וגם עצמות ירך וקרסוליים מהם נראה שיצור זה היה שוכן עצים בעל קרסוליים הדומות לשל פרימטים קדומים. למעשה ייתכן שהיה מאבותיהם של הפרימטים (ובכך גם של האדם) ושל הסדרה הנכחדת פלסיאדפאים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:פלסיאדפאים
קטגוריה:יונקים שחיו בקרטיקון עליון באמריקה הצפונית
קטגוריה:יונקים שחיו בפלאוקן באמריקה הצפונית
קטגוריה:מאובני טקסונים שתוארו ב-1965
קיסריה אקספרס

קיסריה אקספרס היא סדרת טלוויזיה קומית המשודרת ב-HOT3 החל מאוקטובר 2018. בסדרה משחקים אסף אטדגי, ושלישיית בערך - עומר בורשטיין, יוסי גבני וגיורא זינגר.

== עלילה ==
אסף אטדגי, הסוכן של עומר אדם, מחתים את "בערך", שלישיית סטנדאפיסטים כושלת. הוא בטוח ביכולותיו ומבטיח להם שאם ילכו אחריו הוא ייקח אותם להופיע בקיסריה, הבמה הגדולה בארץ.

== סקירת הסדרה ==

== דמויות ==
* אסף אטדגי - הסוכן של הזמר המצליח עומר אדם. מחליט לקחת את על עצמו את הניהול של שלישיית "בערך". רוצה להביא אותם להופיע בקיסריה.
* עומר בורשטיין - חבר בשלישיית "בערך". חברם הטוב של יוסי וגיורא. מטיל ספק על ניהולו של אטדגי על השלישייה אך לומד להתרגל לדרכיו.
* גיורא זינגר - חבר בשלישיית "בערך". חברם הטוב של עומר ויוסי. מאמין שאטדגי יביא אותם לקיסריה.
* יוסי גבני - חבר בשלישיית "בערך". חברם הטוב של עומר וגיורא. מאמין שאטדגי יביא אותם לקיסריה.

==קישורים חיצוניים==
*[https://m.youtube.com/playlist?list=PL99Hqmeb_7iUj5mE-JrW1BQ023KfKmqut קיסריה אקספרס] - סרטונים ביוטיוב
*[https://m.youtube.com/channel/UCL994lyb8jFU7UyyfXFUYZw בערך], ברשת החברתית יוטיוב

קטגוריה:HOT: תוכניות וסדרות
קטגוריה:סדרות קומדיה ישראליות
חכם גמליאל

חכם גמליאל או משחקי נישואים, הוא סרט דרמה רומנטית ישראלי משנת 1973, בבימויו של יואל זילברג לפי תסריט של משה הדר.

הסרט נקרא באופן רשמי "משחקי נישואים (חכם גמליאל)", אך מוכר יותר בשם "חכם גמליאל".

את פסקול המוזיקה כתבה ועיבדה נורית הירש. נעימת הנושא של הסרט יצאה בתור השיר "דינה" בביצוע מירי אלוני למילים של תרצה אתר.

קטעים רבים של הסרט צולמו במחצבה שהייתה ליד טירת יהודה.

בתפקיד הראשי של "חכם גמליאל" משחק יוסי בנאי ולצידו אושיק לוי, אביבה גר, דב פרידמן, מירי אלוני ויוסי פולק.

==תקציר העלילה==
"חכם גמליאל" (יוסי בנאי) הוא מעין חכם עממי שמתפרנס ממתן תרופות עממיות, הוצאות של עין הרע וסיוע בשידוכים.

בנו ניסים (אושיק לוי) לא מאמין באמונותיו של אביו אך מכבד אותו. הוא עובד במחצבה כסגנו של מנהל המחצבה, עוזי (דב פרידמן).

בתו של גמליאל היא דינה (אביבה גר) רווקה שיסחוק המכוער (נחום שליט) מבקש מחכם גמליאל את ידה, אך נזרק מביתו פעם אחר פעם בעזרת שלום (יוסי פולק), עוזרו הבריון של חכם גמליאל.

עוזי מאורס לרותי (מירי אלוני) שכבר קיבלה טבעת נישואין מעוזי, ונתנה לו גם טבעת. השניים קבע תור לרישום ברבנות למועד נישואיהם.

ניסים מביא את עוזי לפגישה עם חכם גמליאל. עיניו של עוזי נפגשות בעיניה של דינה ומבט אהבה ניצת בעינייה. במהלך הפגישה גמליאל מזמין את עוזי לחתונה תימנית במושב.

עוזי נפגש שוב עם דינה בחתונה אליה הוזמן, ומכניס אותה למכוניתו שם הוא מראה לה את הטבעת שקיבל מדינה, ושם אותה על אצבעה. זה נצפה על ידי כמה אנשים שמדווחים לחכם גמליאל על הנעשה. חכם גמליאל אומר לעוזי הנדהם כי במעשיהו קידש את דינה, וכאשר יש שני עדים שראו, היא אשתו לכל דבר.

עוזי עוזב את המקום ומודיע על התסבוכת לרותי, למחרת שולח חכם גמליאל את דינה למחצבה לפגוש את בעלה לדבריו. עוזי בתחילה רוצה לשלוח אותה לביתה, אך תוך זמן קצר מתאהב בה, והם שוכבים כל הלילה בחדרו במחצבה.

רותי מגיעה למחצבה ופוגשת את שניהם, ומבינה את המצב. היא שוכרת את עורך הדין יעקובסון (שמעון לב-ארי) המבקש מחכם גמליאל להתיר את נישואיהם של עוזי ודינה אך ללא הועיל. רק לאחר שרותי משקרת ואומרת לו שהיא בהיריון, הוא מתרצה ומתיר את הנישואים.

הם מתגרשים ברבנות, ודינה חוזרת מדוכאת לביתה. עוזי מחדש את קשריו עם רותי לקראת נישואיו, אך כל הזמן מהרהר בדינה.

דינה בדיכאון ובהריון רצה למחצבה בידיעה שעומד להיערך שם פיצוץ, אחיה ניסים מציל אותה ברגע האחרון ומביאה לביתה. עוזי ששמע על המקרה חש לביתה של דינה ומוצא את חכם גמליאל מתפלל ליד אדם עטוף בסדין, ומשער שזו דינה המתה, אך כשהוא מסיר את הסדין מתגלה יסחוק שחכם גבריאל עושה לו מעין כישוף להוצאת העין הרע. עוזי חש לחדרה של דינה, ומוצא אותה בריאה, והם מתחבקים ומתנשקים.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| יוסי בנאי || חכם גמליאל
|-
| אושיק לוי || ניסים גמליאל
|-
| אביבה גר || דינה גמליאל
|-
| דב פרידמן || עוזי
|-
| מירי אלוני || רותי
|-
| יוסי פולק || שלום
|-
| נחום שליט || יסחוק
|-
| שמעון לב-ארי || עו"ד יעקובסון
|-
| תקוה עזיז || סמוחה (השכנה של חכם גמליאל)
|}

==קישורים חיצוניים==

* 
* [https://www.youtube.com/watch?v=7QZFMSPvhmQ שיר הנושא "דינה" מתוך חכם גמליאל בביצוע מירי אלוני], באתר יוטיוב

קטגוריה:סרטי 1973
קטגוריה:סרטים ישראליים
קטגוריה:סרטים בעברית
קטגוריה:סרטי דרמה קומית ישראליים
קטגוריה:סרטי יואל זילברג
קטגוריה:סרטים ישראליים משנת 1973
דרקון מים אוסטרלי

דרקון מים אוסטרלי או חרדון מים אוסטרלי (שם מדעי: Physignathus lesueurii) הוא מין של זוחל מהסוג דרקון מים שבמשפחת החרדוניים החי באוסטרליה בין ויקטוריה לקווינסלנד והוא קרובו של המין דרקון מים סיני. כמה חוקרים מסווגים אותו למין עצמאי בסוג Intellagama. בדומה לקרובו גם מין זה מגודל כחיית מחמד.
== מאפיינים ==
זהו אחד הגדולים שבחרדונים ואורכו כ-60 סנטימטר בנקבות ועד למטר אחד בזכרים, לרבות הזנב הכולל שני שלישים מאורכם. המשקל הממוצע מגיע לקילוגרם אחד. החרדון בעל צבעים כהים-אפורים ומפוספסים בחום כהה. סביב העיניים ישנה "מסיכה" שחורה. הראש גדול ובעל ציצה מאחורי הראש והם בעלי זנבות ארוכים וחזקים וטפרים ארוכות ברגליהם.

החרדונים כשמם מצויים הרבה במים ברחבי נחלים, נהרות, אגמים וביצות ברחבי צפון-מערב אוסטרליה. החרדונים חיים גם על סלעים ומטפסים טוב על עצים בעזרת כפותיהם. כמו הרבה זוחלים הם פעילים בשעות היום בהן הם מתחממים בשמש.

מזונם של החרדונים הצעירים כולל בעיקר פרוקי-רגליים כמו נמליים, זחלים, עכבישים וצרצריים. כאשר הם מתבגרים הם יכולים לאכול טרף גדול יותר כמו לטאות ועכברים קטנים, אך עדיין הם מתבססים על חרקים ודומיהם.

החרדונים עצמם צריכים להיזהר מנחשים, מעופות גדולים כמו עופות דורסים והקוקבורה או מעורבני הפעמון ומפגיעת שועלים וכלבי דינגו.

==תת-מינים==
תת-המין המזרחי של דרקון מים אוסטרלי
*Intellagama lesueurii howittii - תת-המין המערבי יותר.
*Intellagama lesueurii lesueurii - תת-המין המזרחי יותר.

==קישורים חיצוניים==

==הערות שוליים==

קטגוריה:בעלי חיים שתוארו ב-1831
קטגוריה:טקסונים שתוארו בידי ג'ון אדוארד גריי
קטגוריה:חרדוניים
קטגוריה:אוסטרליה: זוחלים
קטגוריה:זוחלים יחידים בסוגם
סיאמוזאורוס

סיאמוזאורוס (שם מדעי: Siamosaurus; משמעות השם: "לטאה סיאמית") הוא סוג של דינוזאור טורף ממשפחת הספינוזאוריים שחי בתאילנד לפני 130 מיליון שנה. הוא קרוב לספינוזאורוס המוכר ומאוד דומה לו במראה, אך קטן ממנו. ממצאי הדינוזאור התגלו ב-1986 וכוללים רק מאובני שיניים והשאר נובע מהשערות.

אורכו המשוער הגיע לתשעה מטרים וייתכן שהיה בעל מפרש גב ובעל זרועות ארוכות. המחקרים האחרונים מראים שבדומה לספינוזאורוס הגדול גם דינוזאור זה חי רוב זמנו בקרבה למקווי מים וניזון בעיקר מדגים. דבר זה עזר לו גם להצליח לצוד למרות ממדיו ונדירות טרף יבשתי וגם להימנע מתחרויות עם אוכלי בשר נוספים. המבנה של הגולגולת המזכיר את גולגולת התנינים מרמז על כך ששחה וצף במים וחי באורח אמפיבי.

==קישורים חיצוניים==

קטגוריה:בעלי חיים שתוארו ב-1986
קטגוריה:ספינוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי אריק בופטו
קטגוריה:מאובני טקסונים שתוארו ב-1986
אירוסטאון

אירוסטאון (שם מדעי: Aerosteon; מילולית מלטינית: "עצמות אוויר") הוא סוג של דינוזאור טורף מקבוצת התרופודה וממשפחת המגרפטוריים שחי לפני 84 מיליון שנה באמריקה הדרומית. הוא היה קרוב רחוק של האלוזאורוס וקרובו של האוסטרלונטור שכונה "אלוזאורוס דרומי", אף שהיה שייך למשפחה אחרת. את שמו קיבל על שם מערכת הנשימה שלו שהזכירה מערכת נשימה של עופות. במקור קיבל שם אחר - Riocoloradensis שבוטל.

דינוזאור זה התגלה בתצורות ליד נהר הקולורדו שבמנדוסה, ארגנטינה ב-2009 וקיבל את שמו מהחוקר פול סרנו . באותה תקופה היו ידועות רק שלוש משפחות של דינוזאורים טורפים גדולים באמריקה הדרומית: קרכרודונטוזאוריים, אבליזאוריים וספינוזאוריים, ודינוזאור זה היה היחיד מקבוצתו שחי באמריקה הדרומית.

האירוסטאון הגיע לאורך של 9 מטרים ושקל מעל 2 טון מטרי. מבנה לסתותיו דמה במבנהו ללסתות האלוזאורוס וכנראה גם דמה לו חיצונית. ככל הנראה היו העצמות חלולות, בדומה לעצמות עופות, והריאות של הדינוזאור שאפו חמצן רב יותר לתוך הגוף, בהשוואה לריאותיהם של יונקים. החוקר סרנו העריך שריאות אלה מרמזות על כך שהיה בעל דם חם.

==קישורים חיצוניים==

קטגוריה:בעלי חיים שתוארו ב-2008
קטגוריה:מגרפטוריים
קטגוריה:דינוזאורים שחיו בקרטיקון עליון באמריקה הדרומית
קטגוריה:טקסונים שתוארו בידי פול סרנו
מגרפטוריים

מגרפטוריים (שם מדעי: Megaraptoridae) היא משפחה של דינוזאורים תרופודים שחיו בקרטיקון לפני 83–130 מיליון שנה והשתייכו לקבוצה Megaraptora.

אלו היו דינוזאורים גדולים בין אורך 4 מטר אצל הפוקואירפטור ועד ל-9 מטר אצל האירוסטאון והרפטור. מינים אלה היו קרוביהם של האלוזאוריים שחיו ביורה והיו בעלי צורת לסתות דומה, חוטם צר שיניים חדות ומעוקלות בעלות מבנה דמוי-להב וזרועות בינוניות. חלק מהדינוזאורים במשפחה היו בעלי עצמות חלולות, דבר המרמז על קרבה מסוימת לעופות שהם בעלות עצמות קלות ומלאות חמצן וכן היותם בעלי דם חם.

תרופודים אלה היו בעלי זרועות ארוכות יחסית בהשוואה לתרופודים גדולים, אף שתרופודים קטנים או אוכלי צמחייה כמו התריזינוזאוריים היו בעלי זרועות ארוכות בהרבה. זרועות אלה עזרו להם להפיל את טרפם ביעילות.

==מיון==
*קבוצה Megaraptora
***סוג אונירפטור (Aoniraptor)
***סוג בחרייזאורוס (Bahariasaurus)
***סוג פוקואירפטור (Fukuiraptor)
***סוג רפטור (Rapator)
**משפחה מגרפטוריים
***סוג אירוסטאון (Aerosteon)
***סוג אוסטרלונטור (Australovenator)
***סוג מגרפטור (Megaraptor)
***סוג מורורפטור (Murusraptor)
***סוג אורקורפטור (Orkoraptor)
***סוג טרטייניה (Tratayenia)

==קישורים חיצוניים==

* 
* 
* 

*
נמל התעופה הבין-לאומי שאהג'לאל

נמל התעופה הבין-לאומי שאהג'לאל (באנגלית: Hazrat Shahjalal International Airport; בבנגלית: হযরত শাহ্‌জালাল আন্তর্জাতিক বিমানবন্দর) לשעבר נמל התעופה זיא, הוא נמל התעופה הגדול ביותר בבנגלדש. נמל התעופה ממוקם 11 ק"מ מעיר הבירה דאקה והוא גם חלק מבסיס צבאי של חיל האוויר הבנגלי. כ-52% מכלל הטיסות במדינה עוברות דרך נמל התעופה.
נמל התעופה קרוי על שם הסופי הבנגלי שאה ג'לאל. הוא משמש בסיס קבוע לחברת הדגל הבנגלית בימאן בנגלדש איירליינס, כמו כן משמש הנמל בסיס לרוב חברות התעופה הבנגליות הפרטיות. יכולת קיבול נמל התעופה עומד על 18.5 מיליון נוסעים בשנה ובממוצע 190 טיסות עוברות בו ביום.

==היסטוריה==
בזמן מלחמת העולם השנייה ב-1941, סללה ממשלת בריטניה מסלול נחיתה מזערי בקורמיטולה, קילומטרים ספורים מטג'גאון בנוסף למסלול הטיסה שנסלל בטג'גאו ושימש בסיס לתפעול מטוסי קרב אל עבר שדות המלחמה של קוהימה בהודו.

לאחר היווסדה של פקיסטן ב-1947, מסלול הנחיתה בטג'גאון הוסב והפך לנמל התעופה האזרחי הראשון במדינת מזרח פקיסטן דאז.

ב-1966, יזמה ממשלת בנגלדש (אז מזרח פקיסטן) פרויקט לבניית נמל תעופה חדש באתר הנוכחי. בתמיכתם של טכנאים צרפתים, החלו בסלילתו של מסלול טיסה ובניין טרמינל החל להבנות חלקית, עד פרוץ מלחמת העצמאות של בנגלדש ב-1971. בזמן המלחמה ספג מסלול הטיסה של נמל התעופה נזקים כבדים.
 
לאחר קבלת עצמאות מדינת בנגלדש ב-1971, ממשלת בנגלדש החלה מחדש את עבודות בניית הנמל אשר ננטשו על ידי קבלניו הקודמים בזמן המלחמה. נמל התעופה החל לפעול בשלב ראשוני ב-1981 ונפתח בטקס רשמי בנוכחות נשיא בנגלדש זיאור ראהמן . היה זה רק 3 ב-1983 שהושלם בנייתו ונקרא נמל התעופה זיא על שם זיאור ראהמן הנשיא, שנרצח ב-1981.

ב-2010, שונה שם הנמל לנמל התעופה שאהג'לאל כהוקרה לסופי הבנגלי שאה ג'לאל.

ב-6 בדצמבר 2011 עצר מטוס בואינג 787 לתדלק בנמל התעופה לאחר טיסה ישירה של 19,830 ק"מ משדה בואינג בסיאטל, ובכך קבע שיא מרחק טיסה הגדול ביותר. לאחר התדלוק, המריא המטוס מנמל התעופה והמשיך לטוס מזרחה בחזרה לסיאטל משם יצא, ובכך קבע שיא מהירות של הקפת כדור הארץ, 42 שעות ו-27 דקות.

==הרחבה==
ב-1992, הורחב נמל התעופה בכך שהותקנו גשרי עלייה למטוס ונבנתה חנייה רבת קומות עם יכולת תפוסה של 500 כלי רכב.

במשך השנים, שודרג נמל התעופה במגוון היבטים. יש שיקולים לגבי סלילתו של מסלול טיסה מקביל נוסף.

==תאונות ותקריות==
*ב-28 בספטמבר 1977 נחטף מטוס בטיסה 472 של ג'פאן איירליינס בקו מומביי-טוקיו על ידי חמישה מחבלים מהצבא האדום היפני זמן קצר לאחר ההמראה, ואילצו את הטייסים לנחות בדאקה. החוטפים דרשו כופר בסכום של 6 מיליון דולר ושחרורם של שישה מחבלים מהצבא האדום היפני מהכלא היפני.
*ב-5 באוגוסט 1984 התרסק מטוס של חברת בימאן בנגלדש איירליינס מצ'יטגונג אל תוך ביצה ליד נמל התעופה זיא (דאז). כל 45 הנוסעים וארבעת אנשי צוות נהרגו. זהו אסון התעופה החמור ביותר בבנגלדש.

==קישורים חיצוניים==

* 

קטגוריה:בנגלדש: תעופה
שאהג'לאל
קטגוריה:בנגלדש: מבנים
סטיאן בארסנס סימונסן

סטיאן בארסנס סימונסן (בנורווגית: Stian Barsnes-Simonsen; נולד ב-20 באפריל 1979) הוא שחקן ומנחה טלוויזיה נורווגי.

==ביוגרפיה==
סימונסן נולד ב-20 באפריל 1979 בברגן שבנורווגיה ובגיל 12 עבר לאוסלו.

בשנת 1992 הופיע לראשונה בטלוויזיה בתוכנית הנוער "U", מ-1998 ועד 2000 שיחק באופרת הסבון "Hotel Cæsar" ששודרה בערוץ TV 2.

בשנת 2004 פרסם את ספרו "How to be ungdom" בו הוא מדבר ומדריך בני נוער על נושאים כמו אהבה, עוני ודימוי גוף, מ-2005 ועד 2006 הנחה את שעשועון הטלוויזיה לילדים "Amigo".

בשנת 2008 יצא ספרו השני "En faktahest om forelskelse" בו הוא נותן לבני נוער עצות והכוונה בנושא זוגיות.

בשנים 2002–2004 ובין 2008 ל-2009 הנחה את תחרות המוזיקה לילדים "Melodi Grand Prix Junior".

בשנת 2002 ו-2007 הנחה את "MGP Nordic" הגרסה הכלל סקנדינבית של התחרות בה מתמודדים ילדים מרחבי מדינות סקנדינביה, ב-2004 הנחה את אירוויזיון הילדים השני מאולם הוקנס.

ב-2006 ו-2007 הנחה את ה-"Melodi Grand Prix" התחרות הבוחרת את המוזיקאי שייצג את נורווגיה באירוויזיון, ב-2008 ו-2009 שימש כמגיש הניקוד של נורווגיה באירוויזיון.

==קישורים חיצוניים==

==הערות שוליים==

קטגוריה:שחקני קולנוע וטלוויזיה נורווגים
קטגוריה:מנחי טלוויזיה נורווגים
קטגוריה:נורווגים שנולדו ב-1979
הוסטלר

הוסטלר (באנגלית: Hustler car) היא מכונית סופרמיני ממשפחת "Kit car" מתוצרת קונצרן הרכב הבריטי "British Leyland" , אשר מבוסס על דגמי מיני (מותג מכוניות) (סדרה "Mark II Mini"), שתוכננה ועוצבה בשנת 1978 בבריטניה.

יוצרו כ-500 יחידות, במספר תצורות בין השנים 1978–1981.
==גרסאות "הוסטלר"==

* 4 גלגלים.
* 6 גלגלים (4 אחוריים).

=="הוסטלר"==
* גוף הדגם בנוי מפיברגלס.
* מנוע 4 צילינדרים במספר גרסאות.

==דגמי "הוסטלר"==
* "Hustler 4" - מבוססת מיני (מותג מכוניות), בעלת 4 גלגלים.
* "Hustler 6" - מבוססת מיני (מותג מכוניות), בעלת 6 גלגלים.
* "Hustler Huntsman " - מנועים: 1,100 סמ"ק, 1,300 סמ"ק בגרסאות 4/6 גלגלים.
* "Hustler Hellcat " - רכב שטח, בגרסאות 4/6 גלגלים.
* "Hustler Sport" - דגם 2 מושבים.
* "Hustler Sprint" - מבוסס על דגם ה"מיני קופה".
* "The Hustler in Wood" - דגם ימי.
* "Hustler Holiday" - בגרסאות 4/6 גלגלים.
* "Hustler Force" - דלתות קונבנציונליות, עומק מלא במקום זכוכית הזזה, בגרסאות 4/6 גלגלים.
* "Hustler Highlander" - גרסה מהודרת, 6 גלגלים.
* "Hustler Harrier" - גרסת גג מוגבה.
* "Hustler Rag Top" - יוצרה 1 יחידה, גרסת גג מבד, בתצורת 4 גלגלים.

== תמונות ==
<gallery mode="packed" heights="180">
קובץ:Hustler H6 - Flickr - exfordy.jpg | "הוסטלר" דגם "H6" 
קובץ:Hustler (8717717764).jpg | "הוסטלר" - 6 גלגלים
קובץ:Hustler 4 1979.jpg | "הוסטלר" - 4 גלגלים
</gallery>
<gallery mode="packed" heights="150">
קובץ:Hustler logotype.jpg | לוגו "הוסלר"
</gallery>

==קישורים חיצוניים==

==הערות שוליים==

קטגוריה:מכוניות סופרמיני
קטגוריה:כלי רכב 6 גלגלים ויותר
קטגוריה:דגמי מכוניות שהושקו ב-1978
קטגוריה:מכוניות בריטיות
קטגוריה:מכוניות עשויות פיברגלס
ארמיית האוויר ה-18

ארמיית האוויר ה-18 הייתה ארמיית אוויר של חיל האוויר הסובייטי בזמן מלחמת העולם השנייה, היא הוקמה בדצמבר 1944, במטרה לשפר יכולת הפצצה של חיל האוויר הסובייטי.

מטה הארמייה התמקם במוסקבה ופיקוד הקדמי בברסט. יחידות הארמייה צוידו בעיקר במפציצים בתוצרת ברית המועצות מדגם איליושין Il-4 ו-B-25 מיטשל מתוצרת ארצות הברית.

במהלך שנת 1944/1945 מפציצי הארמייה בוצעו טיסות רבות מעל השטח של פולין, גרמניה ואוסטריה. הטיסות נערכו בעיקר בלילה. במהלך מבצע פרוסיה המזרחית, ב-7 באפריל לראשונה בוצעה הפצצת לאור יום. ביום זה 514 מטוסי הארמייה הפציצו את העיר הנצורה קניגסברג. הם נתמכו ב-232 מטוסי קרב של יחידות אחרות. 

בתחילת קרב ברלין 745 מפציצי הארמייה נערכו הפצצות כבדות. 

בתקופת פעילותה טייסי הארמייה ביצעו כ-20 אלף גיחות.

==קישורים חיצוניים==
* [http://samsv.narod.ru/Arm/av18/arm.html ארמייה האוויר ה-18] באתר samsv 

אוויר
אוויר
לורה קלי

לורה קלי (באנגלית: Laura Kelly; נולדה ב-24 בינואר 1950) היא מושלת קנזס. טרם השבעתה לתפקיד ב-14 בינואר 2019 כיהנה כנציגת טופיקה בסנאט של קנזס מטעם המפלגה הדמוקרטית מאז 2005, וכעוזרת מנהיג המיעוט בסנאט.

== ביוגרפיה ==
קלי נולדה בניו יורק שבמדינת ניו יורק, למשפחה צבאית, אשר עקרה מביתה לעיתים קרובות והוצבה לא פעם מעבר לים. היא למדה באוניברסיטת ברדלי שבאילינוי, שם היא סיימה תואר ראשון בפסיכולוגיה. היא הוסיפה ללמוד גם באוניברסיטת אינדיאנה, שם היא קיבלה תואר שני בתרפיה דרך שעשוע. היא נשואה לרופא טד דוטי, מומחה להפרעות ריאה והפרעות שינה, מאז 1979. הם עברו לטופיקה ב-1986, בין השאר בגלל איכות מערכת החינוך שהתקיימה שם בימים אלה. לזוג שתי בנות, קתלין ומולי דוטי. בשנת 2005 נבחרה אל הסנאט של קנזס מטעם המחוז ה-18 של קנזס, הכולל בתוכו את טופיקה. בשלהי 2009 שקלה קלי בקצרה להתמודד לייצוג מחוז הקונגרס השני של קנזס בבית הנבחרים של ארצות הברית.

ב-2018 נבחרה למועמדת המפלגה הדמוקרטית לתפקיד מושל קנזס. מולה התמודד מזכיר המדינה של קנזס, כריס קובאק. היא זכתה לתמיכתם של מספר אישים דמוקרטים, ובהם מזכירת הבריאות ושירותי האנוש של ארצות הברית לשעבר קתלין סבליוס. במהלך מערכת הבחירות הובילה קלי על קובאק השמרני, שנחשב רדיקלי בכל הנוגע להגירה בלתי חוקית לארצות הברית. סקרים הראו כי קלי זוכה ל-48% תמיכה בעוד קובאק ל-43% בלבד. ב-6 בנובמבר 2018 הביסה את קובאק ונבחרה לתפקיד מושל קנזס. היא נכנסה לתפקידה לתפקידה בינואר 2019.

== קישורים חיצוניים ==

* 

== הערות שוליים ==

קטגוריה:חברי בית המחוקקים של קנזס
קטגוריה:מושלות מדינות ארצות הברית מהמפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי קנזס
קטגוריה:בוגרי אוניברסיטת בראדלי
קטגוריה:בוגרות אוניברסיטת אינדיאנה בבלומינגטון
קטגוריה:בוגרי אוניברסיטת אינדיאנה בבלומינגטון
קטגוריה:אמריקאיות שנולדו ב-1950
קטגוריה:אמריקאים שנולדו ב-1950
1150-1159 לפנה"ס

שימו לב: ערך זה מכיל אירועים מן השנים 1159 - 1150 לפני הספירה 

== אירועים ומגמות ==
* 1159 לפנה"ס - התפרצות הר געש באיסלנד מובילה לתקופה של 18 שנים המאופיינת בהידרדרות האקלים. (תאריך משוער)
* 1154 לפנה"ס - מותו של מלך ספרטה מנלאוס (תאריך משוער).
* 1154 לפנה"ס - רצח המלכה האלמנה הגולה הלנה מספרטה ברודוס . (תאריך משוער).
* 1153 לפנה"ס - פרעה רעמסס השלישי מלך מצרים נפטר
* במהלך העשור מתרחשת מלחמת טרויה.

== אנשים משמעותיים ==

*
קטגוריה:המאה ה-12 לפנה"ס
1160-1169 לפנה"ס

שימו לב: ערך זה מכיל אירועים מן השנים 1169 - 1160 לפני הספירה 

== אירועים ומגמות ==
* 1166 לפנה"ס - תחילת לוח השנה הדיקורדיאני .
* 1162 לפנה"ס - הפסל של מרדוך הוצא מבבל על ידי כובשים מעילם (תאריך משוער).
* נוצרה מפת הפפירוס של טורינו - המפה העתיקה ביותר בעולם.

== אנשים משמעותיים ==

* רעמסס השלישי

*
קטגוריה:המאה ה-12 לפנה"ס
דיגרף

הדיגרף הוולשי IL וה[[ליגטורה המתאימה לו]]
בבלשנות, דיגרף, בעברית: דו־אות (מיוונית: דו δίς + לכתוב γράφω), הוא סימן כתוב, המייצג הגה בשפה, ומורכב מרצף קבוע של שתי אותיות, שהגאים, שכל אחת מהן מייצגת בנפרד, אינם מרכיבים את ההגה שהן מייצגות במשותף.

לדוגמה, th:
* במילה האנגלית "the", הדיגרף th מייצג את ההגה (/ð/ :IPA)
* במילה האנגלית "thick", הדיגרף th מייצג את ההגה (/θ/ :IPA)
* במילה האנגלית "knighthood", האותיות th אינן דיגרף. כל אחת מהן מייצגת את ההגה שהיא בדרך כלל מייצגת כשהיא לבדה.
* במילה האנגלית "catholic", הדיגרף th מייצג את ההגה (/θ/ :IPA), כמו ב-"thick". אולם במילה בעלת כתיב דומה ומשמעות זהה בצרפתית (catholique), ה-th אינן דיגרף. במילה הצרפתית, ה-h היא אות שותקת והצירוף th מבוטא כאילו ה-t לבדה.

==ראו גם==
*דיפתונג
*ליגטורה
*Gh (צירוף אותיות)

==הערות שוליים==

קטגוריה:טיפוגרפיה
קטגוריה:תפקידי אותיות
פרסי הבידור של ניגריה 2015

טקס פרסי הבידור של ניגריה 2015 התקיים ב-6 בספטמבר 2015 במרכז לאמנויות הבמה סקירבול בניו יורק. מנחי האירוע היו אוסאס איגהודארו ואייס פרינס.

== הזוכים ==
רשימת המועמדים והזוכים. שמות הזוכים מודגשים.

=== קטגוריות מוזיקה ===

=== קטגוריות קולנוע===

== הערות שוליים==

2015
2015
גיל רביב

גיל רביב הוא אורולוג ישראלי, פרופסור לאורולוגיה בבית הספר לרפואה ע"ש סאקלר של אוניברסיטת תל אביב, מנהל היחידה לפריון הגבר במחלקה האורולוגית במרכז רפואי שיבא.

מעיסוקיו המחקרים והקלינים: פריון הגבר (אנדרולוגיה).

==ביוגרפיה==
רביב בוגר הפקולטה לרפואה, באוניברסיטת תל אביב.

רביב השתלם בכירורגיה אורולוגית של ניתוחי שופכה באוניברסיטת גנט בעיר גנט, בבלגיה (1994).

בין השנים 1994–1996 רביב השתלם בכירורגיה אורולוגית, בטיפול בבעיות של אין אונות ופריון הגבר במרכז הרפואי במרכז הרפואי ERASME ("Erasmus Hospital" ) בבריסל, בלגיה.

רביב מונה לפרופסור-חבר בבית הספר לרפואה של אוניברסיטת תל אביב.

רביב רופא בכיר במרכז לבריאות מינית בבית החולים שיבא ומנהל היחידה לפריון הגבר, במחלקה האורולוגית, בבית החולים שיבא.

רביב חבר באיגודים האורולוגים הישראלי והאירופאי, חבר באיגוד הישראלי, האירופאי והאמריקאי בחוג להפרעות בתפקוד מיני, חבר באיגוד הישראלי והאירופאי של ה- "AGING MALE "The Aging Male .

תחומי עניין של רביב: פריון הגבר, הפרעות בזקפה ובתפקוד מיני, בדיקות אולטרהסאונד טרנס רקטלי, גידולי שלפוחית השתן, גדלה שפירה של ערמונית.

==ממחקריו של רביב==
רביב פרסם עשרות מאמרים בספרות המקצועית בתחום האורולוגיה, פריון הגבר והפרעות בתפקוד המיני.
* [https://www.ncbi.nlm.nih.gov/pubmed/?term=Raviv+G+ ממחקריו של רביב באתר PubMed]

===רביב שותף בניסויים קליניים===
גישה חדשה שפותחה במכון ויצמן לגילוי של סרטן הערמונית ופורסמה בשנת 2010.

מסתבר שמדידת האבץ ומיפויו בערמונית עשויים להצביע הן על מיקומו המדויק של הגידול והן על מידת אלימותו.

הגישה החדשה התפתחה ממחקרים בני כ-30 שנה, שהראו כי ריכוז האבץ – יסוד כימי המצוי בשפע באופן טבעי בבלוטת הערמונית – נמוך יותר אצל חולים בסרטן הערמונית שהגידול בהם מצוי בשלב מתקדם. בעשור האחרון הושגו תובנות על התפקיד שממלא האבץ בערמונית – התברר כי לחומר זה, בין היתר, תפקיד חשוב בשמירה על הרכבו הכימי של נוזל הערמונית המופרש מתאי האפיתל של הערמונית.

פרופ' עמוס ברסקין וד"ר רחל צ'צ'יק, יחד עם ד"ר סנה שילשטיין ותלמיד המחקר מרקו קורטזי מהמחלקה לפיזיקה של חלקיקים ואסטרופיזיקה במכון ויצמן למדע, ובשיתוף עם ד"ר דוד ורצקי מהקריה למחקר גרעיני בנחל שורק, פיתחו באחרונה גישה חדשה לגילוי של סרטן הערמונית. שיטה זו נבחנה בניסויים קליניים בשיתוף עם הרופאים פרופ' יעקב רמון, ד"ר אדוארד פרידמן, ד"ר גיל רביב, ד"ר אלכסנדר וולקוב וד"ר ניר קליינמן מהמרכז הרפואי על-שם שיבא בתל-השומר, וד"ר אביתר מוריאל, ד"ר מוניקה הוסר, ד"ר גבריאל קוגן וד"ר ואלרי גלדיש מהמרכז הרפואי קפלן ברחובות

==לקריאה נוספת==
* [https://mssociety.org.il/2015022702/ שאלות לד"ר רביב גיל - האגודה הישראלית לטרשת נפוצה] (mssociety.org.il)

== קישורים חיצוניים ==

==הערות שוליים==

קטגוריה:בעלי תואר דוקטור לרפואה מאוניברסיטת תל אביב
קטגוריה:אורולוגים ישראלים
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
זולגות דמעותי, אמר השוטר

זולגות דמעותי, אמר השוטר (במקור באנגלית: "Flow My Tears, the Policeman Said") הוא רומן מדע בדיוני משנת 1974 מאת הסופר האמריקאי פיליפ ק. דיק. הסיפור עוקב אחר גֵ'ייסון טַוֶורנֶר, זמר וכוכב טלוויזיה משופר גנטית, שמתעורר יום לעולם שבו הוא מעולם לא התקיים. הסיפור מתרחש ב-1988 עתידנית, בארצות הברית שהפכה למדינת משטרה אחרי מלחמת אזרחים שנייה. בעולם זה ביקורות פתע של כוחות שיטור מתרחשות תדיר ברחובות, ואדם אשר נתפס ללא תעודות זיהוי מתאימות, נשלח למחנות עבודה או למותו. טוורנר נאלץ למצוא דרכים שונות באמצעות טיפוסים מפוקפקים שונים, לגלות מה קרה לו וכיצד להתחמק ממצב אפשרי של כליאה וגירוש למחנה עבודה. הספר היה מועמד לפרסי ההוגו (1975) ונבולה (1974), וזכה בפרס ג'ון וו. קמפבל לספר המדע הבדיוני הטוב ביותר ב-1975. הוא נחשב לאחד מספריו החשובים והמוערכים ביותר של דיק.

==קישורים חיצוניים==
* [https://www.keter-books.co.il/page_14830 זולגות דמעותיי, אמר השוטר] מתוך אתר כתר הוצאה לאור
* הדס סלוין, [https://www.sf-f.org.il/archives/1556 זולגות דמעותי, אמר השוטר] ביקורת ספר מתוך אתר [https://www.sf-f.org.il האגודה הישראלית למדע בדיוני ופנטזיה]
* 

קטגוריה:פיליפ ק. דיק
קאודיפטריקס

קאודיפטריקס (שם מדעי: Caudipteryx; מילולית: "זנב מנוצה") הוא סוג של דינוזאור מקבוצת התרופודה שחי בתחילת הקרטיקון לפני 124 מיליון שנה. הדינוזאור התגלה ב-1997 בתצורת יישיין שבמחוז ליאונינג בסין. בחפירות התגלו 2 מינים מהסוג.
== מאפיינים ==
דינוזאור זה היה קרוב לאובירפטור והיה בעל כיפת גולגולת דומה. הוא הגיע לאורך 15–20 סנטימטרים. הוא אחד מבני הקבוצה אובירפטורוזאוריה שנמצאו עטורי נוצות סביב הזנב ועוד כמה אזורים, מה שהוביל חוקרים לחשוב שכל בני הקבוצה היו עטויים בנוצות. מבנה גופו לא עזר לו לעוף, אך ייתכן שהנוצות שמרו על חומו או שימשו למטרות תקשורת חזותית. ליצור היו חסרות נוצות זרועות כמו של הארכאופטריקס כך שהוא לא היה יכול לעוף. כמו כן הנוצות עשויות משכבה פשוטה דמוית פלומה ולא עם אברות אמיתיות.

ייתכן שהדינוזאור חי בקרקעית היער של צפון סין והיה אוכל-כול מהיר שחי בחבורות. לעיתים הוא גם בלע גסטרוליתים כדי לעכל את מזונו. הוא חי לצד דינוזאורים תרופודים נוספים כמו האינסיסיווזאורוס והדילונג.

==קישורים חיצוניים==

* 
השוואה של שני המינים לאדם

קטגוריה:קאודיפטריים
קטגוריה:טקסונים שתוארו בידי פיליפ קורי
קטגוריה:מאובני טקסונים שתוארו ב-1998
טיאניורפטור

טיאניורפטור (שם מדעי: Tianyuraptor) הוא סוג של דינוזאור ממשפחת הדרומאוזאוריים שנמצא ב-2009 בתצורת יישיין שבסין. הוא חי בתחילת הקרטיקון לפני 122 מיליון שנה. את שמו הוא קיבל על שם מוזיאון שאנדונג-טיאניו בו מצויים מאובניו. המילה "raptor" פירושה שודד והיא נחשבת למאפיין של רוב בני משפחת הדרומזאוריים.

יצור זה היה קרובם של הולוצירפטור המונגולי ושל המיקרורפטור שהיה בעל 4 גפיים מנוצות, איתם דאה ביערות סין. הוא היה דרומזאור בינוני בגודלו ובעל זנב ארוך יחסית (960 מילימטר) וארוך בהרבה מעצם הירך. הרגליים הקדמיות היו קצרות יחסית לאורך הרגליים.

דינוזאור זה נחשב למאובן מעבר בין הדרומזאוריים שחיו בלאוראסיה לבין אלה שחיו בגונדוונה. ייתכן שהוא חי על העצים כמו המיקרורפטור והשתמש בזרועותיו הקטנות לטיפוס. הוא היה מכוסה בנוצות, אך מראה עצמותיו הכוללות זרועות קצרות מדי ומאפיינים נוספים בשלד מראים שהוא לא היה יכול לעוף ואף לא לדאות.

==קישורים חיצוניים==

קטגוריה:דרומאוזאוריים
קטגוריה:דינוזאורים שחיו בקרטיקון תחתון באסיה
קטגוריה:טקסונים שתוארו בידי שו שינג
אמפיקט

אמפיקט (באנגלית: Amphicat) הוא רכב אמפיבי, בעל 6 גלגלים, מתוצרת Mobility Unlimited Inc אשר הושק בשנת 1971 בארצות הברית. 

ייצור הדגם נקנה ברישיון, על ידי "Magna American" (חטיבה של "Magna Corporation") אשר ייצרה את הדגם מספר שנים ב"Raymond Mississippi" , מיסיסיפי.

=="אמפיקט"==

* מקום מושב היצרן "Mobility Unlimited Inc" ב-"Auburn Hills, Michigan" במישיגן.
* דגם ה"אמפיקט" הוצג לראשונה בסלון המכוניות הבינלאומי של ברצלונה ("Automobile Barcelona" בשנת 1971.
* גוף הדגם: ABS (פלסטיק) (Acrylonitrile butadiene styrene). 
* הנעה: 6x6.
* מנוע בנזין.
* מנוע מחזור שתי פעימות המפיק 16 כ"ס.
* סוג התנעה: "Recoil start" .
* מצמדים: ממיר מומנט אוטומטי לנהיגה, סוג דיסק להיגוי
* צמיגים: 11.5x20 מסוג "Tubeless tire" .
* זווית כניסה ויציאה: 45°.
* מחיר היחידה של דגם "אמפיקט" בשנת 1971 בארצות הברית עמד על 1,295 דולר.
* בספרד יוצרו 200 יחידות "אמפיקט" על ידי "Automobile Barcelona" .

== תמונות ==
<gallery mode="packed" heights="170">
קובץ:Amphicat.jpg | "אמפיקט" 
קובץ:Artés Gato Montés 1971.JPG | "אמפיקט", שנת 1971 
קובץ:Gato Montés 2 junto a Citroën Mehari.jpg | "אמפיקט" 
</gallery>

==ראו גם==
* כלי רכב אמפיבי

==לקריאה נוספת==
* [http://www.route6x6.com/memorylane/ATVWorld/ATV%20World%20October%201970.pdf אמפיקט אמפיבי] route6x6.com

==קישורים חיצוניים==

* 
* 
* 

==הערות שוליים==

קטגוריה:כלי רכב אמפיביים
קטגוריה:כלי רכב 6 גלגלים ויותר
קטגוריה:כלי רכב שהושקו ב-1971 
קטגוריה:כלי רכב אמריקאיים